จีนเดือด! จ่อคว่ำบาตร “ฮิวแมน ไรท์ส วอทช์” สหรัฐฯ หลัง “ทรัมป์” ลงนามกฎหมายหนุนม็อบฮ่องกง
จีนเดือด! จ่อคว่ำบาตร "ฮิวแมน ไรท์ส วอทช์" สหรัฐฯ หลัง "ทรัมป์" ลงนามกฎหมายหนุนม็อบฮ่องกง
2 ธ.ค. 2562

ผู้สื่อข่าวรายงานว่า สาธารณรัฐประชาชนจีนเตรียมคว่ำบาตรหน่วยงาน ฮิวแมน ไรท์ส วอทช์ ของสหรัฐอเมริกา ที่ให้การสนับสนุนเหตุรุนแรงในฮ่องกง ภายหลังจากที่ประธานาธิบดีโดนัลด์ ทรัมป์ แห่งสหรัฐฯ ได้แก้ไขนโยบายของสหรัฐฯที่เกี่ยวกับฮ่องกง เพื่อเปิดทางให้สหรัฐฯใช้มาตรการคว่ำบาตรเจ้าหน้าที่ที่อยู่ในฮ่องกงได้
โดยการดำเนินการคว่ำบาตรหน่วยงานเอ็นจีโอบางแห่งของสหรัฐฯนั้น ถือเป็นการตอบโต้การที่สหรัฐฯได้อนุมัติกฎหมายสนับสนุนด้านสิทธิมนุษยชนในฮ่องกง
ขณะที่กระทรวงต่างประเทศจีน ระบุว่า จีนได้ยุติคำร้องขอของกองทัพสหรัฐฯที่ต้องการส่งเรือและเครื่องบินมายังฮ่องกงด้วยเช่นกัน
อนึ่ง ก่อนหน้านี้ จีนได้ขู่ใช้มาตรการคว่ำบาตรต่างๆ ภายหลังจากที่ทรัมป์ได้ลงนามกฎหมายที่มีเป้าหมายในการสนับสนุนกลุ่มผู้ประท้วงที่ส่งเสริมประชาธิปไตยในฮ่องกงเมื่อสัปดาห์ที่แล้ว